Odmut (Crna Gora)
Odmut je arheološki lokalitet koji se nalazio pored gradica Plužine, na ušću Vrbnice u Pivu nedaleko od Nikšića u Crnoj Gori. Pećina, koja je u osnovi širine 20 m a visine 14 m, otkrivena je 1968. godine, a arheloška istraživanja počela su 1972. Pećina sadrži 7 kulturnih slojeva, debljine 4 m, koji se datiraju u period od mezolita do bronzanog doba (8300. godine p. n. e. do 1800. godine p. n. e.). U Odmutu 1 otkriveni su kosti divljih životinja, a od oruđa, alatke od okresanog kamena, koje su slične onima koji su pronađenim u Crvenoj stijeni. Karakteristični oblici su: noževi, strugači, šiljci i harpuni od jelenjeg roga. U Odmutu 2 otkriveni su ostaci glinenog posuđa. Odmut 3 - 5 se datira u period od 4900. godine p. n. e. do 2500. godine p. n. e. tokom kojeg je pećina vjerovatno služila kao sezonsko stanište. Od keramičkih oblika javljaju se lonci i zdjele, bez ornamenata, a od oruđa kamene strijele i sjekire. Odmut je napušten oko 1800. godine p. n. e.